Ego Milo, dominus Noeriorum, omnibus notum facio, presentes litteras inspecturis, quod ego sum homo ligius carissime domine mee Mathildis, comitisse Nivernensis, contra omnes gentes qui possint vivere et mori, salva fidelitate ducisse Burgundie, vel duci si succederet; et sciendum quod heredes et successores mei eidem domine comitisse et heredibus et successoribus suis debent facere homagium ligium, sicut feci et prout superius est expressum. Quod ut factum sit et firmum, presentes litteras feci sigilli mei munimine roborari. Actum, apud Druiam, anno Domini Mº CCº vicesimo-secundo, in festo Paschalis, mense aprili.